CELEX: 62008TN0482
Language: sk
Date: 2008-11-11 00:00:00
Title: Vec T-482/08: Žaloba podaná 11. novembra 2008 – Atlas Transport/ÚHVT – Hartmann (ATLAS TRANSPORT)

7.2.2009   
            
            
               SK
            
            
               Úradný vestník Európskej únie
            
            
               C 32/38
            
         Žaloba podaná 11. novembra 2008 – Atlas Transport/ÚHVT – Hartmann (ATLAS TRANSPORT)
   (Vec T-482/08)
   (2009/C 32/74)
   Jazyk žaloby: nemčina
   Účastníci konania
   
      Žalobkyňa: Atlas Transport GmbH (Düsseldorf, Nemecko) (v zastúpení: U. Hildebrandt, K. Schmidt-Hern a B. Weichhaus, Rechtsanwälte)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: A. Hartmann (Leer, Nemecko)
   Návrhy žalobkyne
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 9. septembra 2008 (vec R 1858/2007-4) a
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „Atlas Transport“ pre dopravu (preprava tovaru) triedy 39 (ochranná známka Spoločenstva č. 545 681).
   
      Majiteľ ochrannej známky Spoločenstva: žalobkyňa.
   
      Účastník, ktorý sa domáha vyhlásenia neplatnosti: A. Hartmann.
   
      Rozhodnutie výmazového oddelenia: zamietnutie návrhu.
   
      Rozhodnutie odvolacieho senátu: vyhovenie návrhu na výmaz.
   
      Dôvody žaloby: porušenie článku 15 nariadenia (ES) č. 40/94 (1) a pravidiel 22 a 40 nariadenia (ES) č. 2868/95 (2) tým, že na preukázanie používania, ktoré zachováva právo, bolo použité nesprávne kritérium a predložené dôkazy boli chybne posúdené, chybné použitie procesných zásad práva byť vypočutý podľa článku 73 druhej vety nariadenia č. 40/94, povinnosti uviesť odôvodnenie podľa článku 73 prvej vety nariadenia č. 40/94 a výkonu právomoci použiť úvahu.
   
      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, s. 1; Mim. vyd. 17/001, s. 146).
   
      (2)  Nariadenie Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva (Ú. v. ES L 303, 15.12.1995, s. 1; Mim. vyd. 17/001, s. 189).